มักจะเป็นทุกครั้งที่ต้องทำกิจกรรมที่ใช้แรง เดินขึ้นบันได วิ่งออกกำลังกาย และมักจะหายเวลาได้นอนพัก (นั่งพักบางทีก็ดีขึ้น แต่ไม่หายซะทีเดียว แต่ถ้งได้เอนตัวลงมักจะดีขึ้นเสมอ) แต่ไม่น่าเกี่ยวกับหัวใจ อาจจะเป็นกล้ามเนื้อใช่ไหมครับปล. เป็นมาเกือบสิบปีแล้วครับ ปัจจุบันอายุ 30 ปีครับ
สวัสดีค่ะ อาการเจ็บแปล๊บๆ บริเวณหน้าอกข้างซ้าย อาจเกิดจาก1. การบาดเจ็บที่กล้ามเนื้อบริเวณหน้าอก จากการออกกำลังกายหรือเล่นกีฬาที่ใช้กล่ามเนื้อหน้าอกมากไป เช่น ยกเวท วิดพื้น หรือจากการใช้งานหนัก เช่น ยกของหนัก หรือเกิดจากอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้น อาการปวดมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว ยกของหนัก การหายใจเข้าออกลึกๆ การไอ จาม มักมีจุดที่กดเจ็บชัดเจน2. กระดูกอ่อนซี่โครงอักเสบ อาการจะคล้ายกับการบาดเจ็บกล้ามเนื้อหน้าอก แต่มักจะปวดหลายตำแหน่งในข้างเดียว อาการปวดจะมากขึ้นเมื่อมีการเคลื่อนไหวของหน้าอกเช่นกัน สาเหตุก็จะคล้ายกับการบาดเจ็บที่กล้ามเนื้อบริเวณหน้าอก3. สาเหตุจากโรคปอดต่างๆ เช่น มีน้ำในช่องเยื่อหุ้มปอด ช่องเยื่อหุ้มปอดมีอากาศ เยื่อหุ้มปอดอักเสบ เป็นต้น ซึ่งมักจะต้องมีอาการอื่นๆ ร่วมด้วย เช่น ไอ เหนื่อย หายใจเร็ว หายใจลำบาก มีไข้ เป็นต้น4. หลอดเลือดหัวใจตีบ มีภาวะหัวใจขาดเลือด อาการคือจะเจ็บหนักๆ เหมือนมีอะไรมาทับหรือรัดบริเวณกลางหน้าอกหรือใต้กระดูกกลางหน้าอก อาจมีร้าวไปบริเวณคอ กราม ไหล่ และแขนทั้ง 2 ข้างโดยเฉพาะข้างซ้าย เป็นมากขณะออกแรงทำงานต่างๆ อาการจะเป็นนานครั้งละ 2-3 นาที เมื่อนั่งพักอาการก็จะทุเลาลง นอกจากนี้ ก็จะมีอาการเหนื่อยง่ายร่วมด้วย การออกกำลังกายหรือการทำงานต่างๆ ก็จะทำได้น้อยลงเพราะรู้สึกเหนื่อย หากเป็นมาก จะทำให้หายใจหอบนอนราบไม่ได้มีอาการหน้ามืดเวียนศีรษะ เป็นลม หรืออาจถึงขั้นหมดสติหรือหัวใจหยุดเต้นทั้งนี้ หากเป็นมากนานมากแล้ว ก็ไม่น่าเกิดจากการบาดเจ็บของกล้ามเนื้อหรือกระดูกซี่โครง แต่หากอายุยังน้อย และไม่มีปัจจัยเสี่ยง เช่น มีโรคเบาหวาน ไขมันในเลือดสูง ความดันโลหิตสูง สูบบุหรี่ ประวัติโรคหัวใจในครอบครัว เป็นต้น ก็ไม่น่าเกิดจากโรคหลอดเลือดหัวใจค่ะแนะนำว่า หากยังคงมีอาการต่อเนื่องหรือเกิดขึ้นบ่อยๆ ควรไปพบอายุรแพทย์เพื่อตรวจหาสาเหตุดีกว่าค่ะ ในเบื้องต้น ก็ควรงดการทำงานหนักต่างๆ ไม่ออกกำลังกายหรือเล่นกีฬาที่หักโหมจนเกินไปค่ะ